Lechión d'a Vistula

200px|thumb|Siello d'a Lechión d'o Vistula.
A Lechión d'a Vistula (en polaco Legia Nadwiślańska estió una unidat militar de polacos a lo servicio de Napoleón Bonaparte y una d'as prencipals lechions polacas d'ixas envueltas de Napoleón. Se distinguió en os Seches de Zaragoza, en a Batalla de Smolensk, en a Batalla de Borodino y en a Batalla de Leipzig.

 Creyación d'a lechión d'a Vistula 
A lechión fue formata en Wrocław, en Prudnik, en Brzeg, en Nysa, en Korfantów (Silesia), en febrero de 1807, a partir d'un rechimiento d'Infantería y atro de Caballería a lo servicio d'o Reino de Nápols que proveniban d'as lechions de Dąbrowski de Jan Henryk Dąbrowski y d'a Lechión d'o Danubio de Karol Kniaziewicz, formatas orichinalment en l'anyo 1790. A nueva formación fue enamplata dende o cuadro napoletán pa convertir-se en una formación de tres rechimientos de infantería y un rechimiento de caballería, dito a lo prencipio Lechión Italiana-Polaca por haber estato organizata arredol de polacos enantes a lo servicio d'o Reino de Nápols. Muitos d'os reclutas veniban de territorios enantes ocupatos por Prusia y Austria, en particular de Poznań y Pomerania, dende os Repartos de Polonia.

A Lechión Italiana-Polaca luitó por primera vegata en lo seche de Klodzko y alavez fue trasferita ta o Reino de Westfalia en octubre de 1807 y fue destinata como guarnición en suya capital d'este estato titere de Francia, Kassel, on fue autorizata de reclutar a la fuerza polacos en territorios ocupatos por o Primer Imperio Francés. O nuevo rechimiento enamplato de caballería arribó en Kassel l'11 de noviembre de 1807.

Napoleón I mandó que esta lechión fuese transferita a lo servicio francés o 21 de febrero de 1808. A lechión fue trasferita ta Piteus y li cambeyoron oficialment o suyo nombre por Lechión d'a Vistula o 31 de marzo de 1808 con un ran equibalent a las unidat francesas de linia. A infantería de l'Exercito francés fue reorganizata con o modelo de seis batallons por rechimiento en abril de 1808 d'alcuerdo con a nueva organización decretata o 18 de febrero de 1808.

A deposito prencipal (u centro de suministros y refuerzos) d'a lechión yera en a ciudat francesa de Sedan. Tot o personal d'a lechión yera etnicament polaco, de fueras d'os oficials sin de mando en tropa, os civils emplegatos d'a companyía, os suministraors, os suboficials aduyants de batallón y os caixers, que yeran franceses.

A fuerza d'a lechión se fixó en 5.959 hombres en chunio de 1808. Os rechimientos 2º y 3º de infantería d'a Lechión d'a Vistula participoron en a invasión napoleonica d'Espanya.

Napoleón I ordenó una Segunda Lechión d'a Vistula formata por prisioneros presos dimpués d'a derrota austriaca en a Batalla de Wagram en chulio de 1809. O reclutamiento estió lento y no se podió fer que dos batallons, que fuoron ninviatos a Sedan en octubre de 1809. A diferencia d'a lechión orichinal, en a nueva formación admitioron soldatos d'orichen etnico alemán. A Segunda Lechión d'a Vistula no podeba reclutar a la fuerza, y fue disuelta en febrero de 1810, y lo suyo personal se fusionó con a lechión orichinal como o suyo cuarto rechimiento.

 Servicio en Espanya 
O 7 de febrero de 1811 se creyó un segundo rechimiento de lanzers, y o 18 de chunio d'ixe anyo retiroron os dos rechimientos de lanzers y los nombroron como 7º Rechimiento de Linia de Caballería Liuchera-lanzers y Rechimiento de Linia de Caballería Lichera-lanzers, con seis rechimientos convertitos de dragons franceses.

 Servicio en Rusia 
A lechión se retiró d'Espanya a prencipios d'o 1812 en os preparatorios d'a Invasión napoleonica de Rusia. En marzo de 1812 Napoleón ordenó a los cuatre rechimientos reclutar un tercer batallón, puyando cadagún a tres batallons, a mes d'una batería chicota de canyons de 3 pulgadas que heba d'estar adhibita a cada rechimiento d'alcuerdo con o estándard francés d'ixos tiempos. Totas serviban ensemble como una sola división adhibita a la Choven Guardia d'a Guardia Imperial, comandada por lo cheneral de División Claparède. Os nuevos tercers batallons d'os rechimientos no s'achuntoron con as suyas unidaz parentals dica que a retirata dende Moscú yera ya un feito consumato y prou abanzato. D'os aproximadament 7.000 miembros d'a lechión que entroron en Rusia, no en tornoron que 1.500.

 Servicio en Alemanya en 1813 
O 18 de chunio de 1813 os supervivients d'a lechión fuoron reorganizatos en un solo Rechimiento d'a Vistula con dos batallons.

 Servicio en Francia en 1814 
O Rechimiento d'a Vistula fue reformato de nuevo en 1814 en o suyo deposito en Sedan con toz os polacos que serviban en a infantería francesa. Dimpués de l'abdicación de Napoleón os supervivients tornoron ta Polonia.

 Batallas 
Guerras napoleonicas.
Guerra d'o Francés.
Seches de Zaragoza.
Batalla de Somosierra.
Campanya de Rusia.
Batalla de Smolensk.
Batalla de Borodino.
Batalla de Leipzig.

Categoría:Unidaz militars d'a Guerra d'o Francés
Categoría:Unidaz militars d'as Guerras napoleonicas
Categoría:Unidaz militars de Francia
Categoría:Unidaz militars de Polonia